નવી દિલ્હી- રેલવે પ્રવાસીઓ માટે આગામી દિવસોમાં ‘અચ્છે દિન’ આવી રહ્યાં છે. કારણકે હવે પ્રવાસીઓને મુસાફરી દરમિયાન ખાણી પીણીની વસ્તુઓની વધારે કીમત નહીં ચુકવવી પડે. ઈન્ડિયન રેલવે કેટરિંગ એન્ડ ટૂરિઝમ કોર્પોરેશન લિમિટેડ (IRCTC) હવે ટ્રેનની ઓનલાઈન અથવા મેન્યુઅલ ટિકિટ ઉપર ખાણી પીણીનું મેનું ભાવ સાથે પ્રિન્ટ કરશે. જેથી પ્રવાસીઓએ મુસાફરી દરમિયાન ખાણી-પીણીના મામલે છેતરાવું નહીં પડે. આગામી 15 જુલાઈ બાદ IRCTC દ્વારા પ્રવાસીઓને ભોજનું મેનું અને કીમત ઓનલાઈન પણ ઉપલબ્ધ કરાવાશે. ઉલ્લેખનીય છે કે, રેલવે સ્ટેશન ઉપર IRCTCના કેટરિંગ વેન્ડર ગ્રાહકો પાસેથી ખાણી-પીણીની વસ્તુઓના ભાવ નિર્ધારિત કીમત કરતાં વધારે વસૂલતા હોવાની અનેક ફરિયાદો તંત્રને મળી હતી. ત્યારબાદ તંત્ર દ્વારા આ નિર્ણય લેવામાં આવ્યો છે.